bestknudsen7959 - This is our blog
bestknudsen7959 am 24.07.2019 um 16:55 (UTC)
Welchen Eintrag kommentieren? Inilah Beberapa Taktik Jitu Untuk Link Alternatif M88 Pote ‘skiet homself in voet oor Morné’ | Netwerk24
Deur Cobus Claassen 24 Februarie 2020 21:30
Morné Steyn word deur Warrick Gelant en Rosko Specman gelukgewens ná sy drie die naweek teen die Blues. Dit was nie genoeg om die Bulle op die wenpad te kry nie. Foto: Gallo Images
Ondersteuners van die Bulle raak al warmer onder die kraag oor die span se vertonings vanjaar in die Superrugby-reeks.
Daar is selfs voorspellings dat die span afstuur op ’n herhaling van die 2002-seisoen, toe die Bulle, onder Pretorius se afrigting, al 11 wedstryde op ’n streep verloor het in die destydse Super 12-reeks.
Pretorius sê Pote Human se span verdien nie om net een punt op die puntelys te hê nie.
“Hulle was in die eerste twee wedstryde teen die Haaie en die Stormers enduit in die wedstryd en kon met ’n bietjie meer geluk selfs gewen het.
“Saterdag het hulle die wedstryd in die sakkie gehad teen die Blues, maar die Bulle moes meer gedoen het om seker te maak van die sege.”
Die Bulle het met 21-23 verloor toe Otere Black, die Blues-losskakel, met speeltyd verstreke die wenstrafdoel deur die pale gejaag het.
Pretorius is van mening dat Human ’n oordeelsfout begaan het toe hy Morné Steyn in die tweede helfte met Manie Libbok vervang het.
Ek dink Pote het homself in die voet geskiet. Die veld was nat en Steyn moes ook daardie laaste 20 minute op die veld gewees het.
“Ek dink Pote het homself in die voet geskiet. Die veld was nat en Steyn moes ook daardie laaste 20 minute op die veld gewees het.
“Manie Libbok is ’n fantastiese aanvallende speler, maar die nat toestande pas hom nie so goed nie.”
Human word die afgelope ruk gereeld gevra waarom hy Libbok nie ’n kans in die beginspan gee nie.
Pretorius sê Human “kan hom eenvoudig nie laat lei deur meningsvormers langs die kantlyn nie”.
Manie Libbok is terug op losskakel vir die Blou Bulle vir Saterdag se ontmoeting met Griekwas in die Curriebeker-reeks. Foto: Gallo Images
“Ek sou dit wel sterk oorweeg het om Saterdag teen die Jaguares met Libbok te begin. Ek dink nie die Jaguares se verdediging is bo verdenking nie en ek sal op ’n droë Loftus met Libbok en Embrose Papier op skrumskakel hardloop teen hulle.”
Daar moet nou perspektief behou word in die Bulle-kamp, beklemtoon Pretorius.
“Enige afrigter en span gaan deur goeie en slegte tye.
“Dit is dalk nou ’n goeie idee om die druk heeltemal te verlig deur byvoorbeeld nie hierdie week harder te wil oefen nie.
“Ek het in my tyd in Wynie Strydom en Henning Gericke ’n uitstekende spanbestuurder en sielkundige gehad om die krisisse te help bestuur en al die druk kan nie nou op Pote wees nie. Ek dink eerlikwaar nie die Bulle het ’n slegte span nie.
“Hulle kort dalk ’n losvoorspeler wat ’n goeie skakel tussen die voor- en agterspelers kan wees, soos wat (Sikhumbuzo) Notshe die seisoen vir die Haaie is.
“Daar is geen rede waarom die span se veldtog op ’n krisis moet afstuur nie.”
Meer oor: Pote Human | Morne Steyn | Pretoria | Afrigter | Losskakel | Rugby | Bulle | Superrugby